यदाकदा लाग्ने यो आरोपमा मिश्रले आफू सम्पन्न परिवारमा जन्मेको भए पनि डोटी र दार्चुलाको स्कुलमा सुकुलमा बसेर पढेको प्रसंग उल्लेख गर्ने गरेका छन् । काका सरकारी अधिकृत भएकै कारण आफूले कक्षा ५ देखि १० सम्म डोटी र दार्चुलाका स्कुलमा सुकुलमा बसेर पढेको स्मरण गर्दै मिश्र भन्छन्, ‘मैले सहरीका सुख र गाउँको दुःख बुझेको छु । भाग्यले अलिकति प्रगति गरें । बीबीसीमा जागिर खानुअघि मेरो आर्थिक स्थिति राम्रो थिएन । म र मजस्तै हाम्रा साथी कसरी एलिट ? ’ थापाको मत यसमा अलिक फरक छ । उनी भन्छन्, ‘प्रायः सबै सचेत आन्दोलन सहरबाट सुरु भएका छन् । त्यसो हुँदा हामी सहरवासी भएकोमा किन चित्त दुखाइ ? आखिर हाम्रो चाहना त समग्र राष्ट्रको विकास नै हो ।’ एलिट क्लब (सहरीहरूको गफ गर्ने थलो) भनेर आरोप लागेको विसापाले देशभर प्रतिनिधिसभा र प्रदेशसभामा १५७ छ र समानुपातिकमा ८० उम्मेदवार उठाएको छ।
